stanford-oval/wikipedia huggingface dataset:
שלמה זלמן גייגר
הערות שוליים

↑  גצל קרסל, לכסיקון הספרות העברית בדורות האחרונים, עמ' 464. אייזנשטיין ב"אוצר ישראל" מציין את התאריך ח' באלול, שהוא כנראה יום הקבורה.
↑  תאריך הפטירה לפי הידיעה ב-Allgemeine Zeitung des Judenthums,‏ 17 בספטמבר 1878, עמ' 600 (סריקה באתר אוניברסיטת גתה בפרנקפורט).
↑  רבי שלמה זלמן גיגר, כרם שלמה, ‏הומבורג תצ"ח, באתר היברובוקס. עליו ראו עוד אצל הרב מרדכי הורוויץ, רבני פרנקפורט, מוסד הרב קוק תשל"ב, עמ' 98.
↑  הרב מרדכי הורוויץ, שו"ת מטה לוי חלק ב' או"ח ל"ג.
↑  הרב יוסף אונא, "הרב מרדכי הלוי הורוויץ – חייו ופעלו", בתוך: רבני פרנקפורט, עמ' 335–336.
↑  מספד מר, ‏פפד"מ תרל"א, באתר היברובוקס.
↑  תכריך של סיפורים עמ' 191-192.
↑  אגרת מלאכת מחשבת, ‏פפד"מ תרי"ד, באתר היברובוקס.
↑  שם הספר נכתב בכתיב חסר מכוון ונוקד בשער הספר, כדי לרמוז לצירוף המקראי "דברי קֹהֶלֶת", וכך לשם המחבר שלמה. גם הערות המחבר נקראו "מִשֶּׁלִּי שלמה", כדי לרמוז לצירוף "מִשְׁלֵי שלמה".
↑  חיים א' כהן, "דברי לשון ב'דברי קהלת' לזלמן גייגר", תעודה כד (תשע"ב), עמ' קלז–קעב.
| --- | --- |
בקרת זהויות :  NLI: 987007281662105171  GND: 136365566  ISNI: 0000 0000 6687 385X  LCCN: n96000380  NTA: 298720442  VIAF: 98146462680027772226   WorldCat (עם VIAF): 98146462680027772226
דוד שיף

הרב דוד טעבלי הכהן שיף (נפטר ב-כ"ג בכסלו תקנ"ב, 17 בדצמבר 1791) היה הרב הראשי לאנגליה.
ביוגרפיה

הוא היה בנו של שלמה שיף, בן למשפחה נודעת בפרנקפורט, ותלמידו של הרב יעקב יהושע פלק, בעל הפני יהושע. הוא שימש כמגיד בווינה, וכן היה מרבני הקלויז של וורמס ודיין בפרנקפורט. אחר כך שימש כרב בית הכנסת הגדול בלונדון. הרב שיף נפטר ב-כ"ג בכסלו תקנ"ב. אחד מתלמידיו הנודעים היה הרב נתן אדלר, רבו של החתם סופר.
הרב שיף היה בקשר מכתבים עם רבנים חשובים כמו הרב יחזקאל לנדא, בעל ה'נודע ביהודה', הרב נתן מז שהיה דיין חשוב בפרנקפורט, ועוד רבים.
ספרו

לאחר פטירתו הודפסו חידושיו על המשניות, תלמוד בבלי, ועל התורה, בספר לשון הזהב, שהוציא לאור אחיינו הרב גבריאל אדלר (אחיו של הרב נתן אדלר). במשניות דפוס וילנא נדפסו חלק מחידושיו למשנה, ומאז ובמהדורות נוספות למשנה.
משפחתו

אחיו הרב מרדכי אדלר היה רבה של הנובר. אחיינו הרב נתן מרקוס אדלר (בנו של הרב מרדכי אדלר) שימש כרבה של אנגליה לאחר הרב שלמה הירשל.
הערות שוליים

↑  תאריך זה שנוי במחלוקת וראה בערך על הרב ישראל משולם זלמן אשכנזי
↑  כמובא בשו"ת נודע ביהודה תניינא חלק יורה דעה סימן רי"ג.
| הרבנים הראשיים לאנגליה |
| --- | --- | --- |
| הרבנים האשכנזיים | (לא רשמיים): אורי פייבוש המבורגר (אהרן הרט) • צבי הירש לוין • משולם סלמון • דוד שיף (רשמיים): שלמה הירשל • נתן מרקוס אדלר  • נפתלי הרמן אדלר • יוסף צבי הרץ • ישראל ברודי • עמנואל יעקובוביץ • יונתן זקס • אפרים מירוויס |  |
| רבני הקהילה הספרדית-פורטוגלית | יעקב ששפורטש • יהושע דה סילבה • יעקב אבנדנה • שלמה אאיליון • דוד ניטו • יצחק ניטו • משה גומז דה מסקיטה • רפאל מילדולה • רפאל ד'אזבדו • בנימין ארטום • משה גסטר • שלמה גאון • אברהם לוי • יוסף דוויק הכהן (בפועל) |  |
| --- | --- |
בקרת זהויות :  NLI: 987007267617305171  GND: 141731990  ISNI: 0000 0000 8273 6636  LCCN: nr93035298  SELIBR: 268848  VIAF: 79008325   WorldCat (עם VIAF): 79008325 
ערך זה הוא קצרמרבנושא רבנים ובנושא בריטים. אתם מוזמנים לתרום לוויקיפדיה ו.
חטיבת גולני במלחמת חרבות ברזל

| --- | --- |
תג היחידה של חטיבת גולני
תג היחידה של חטיבת גולני
 סוג היחידה:  חטיבת חי"ר
 שייכות חיילית:   חיל הרגלים והצנחנים
 מדינת מוצא:  ישראל ישראל
 מפקדים:    אלוף-משנה יאיר פלאי
 יחידת האם:   עוצבת געש
 יחידות משנה:   גדוד 12 "ברק"   גדוד 51 "הבוקעים הראשון"   גדוד 13 "גדעון"   סיירת גולני
 עימות:  מלחמת חרבות ברזל
 גזרת פעילות:  רצועת עזה   דרום לבנון
 קרבות:  טבח שבעה באוקטובר קרב מוצב כיסופים  קרב מוצב נחל עוז  קרב ניר עם  הלחימה ברצועת עזה במלחמת חרבות ברזל קרב שג'אעיה  הקרב במחנות המרכז  קרב ח'אן יונס  החזית הצפונית במלחמת חרבות ברזל התמרון הקרקעי בלבנון
 לחם נגד:  חזבאללה הכוחות החמושים של חזבאללה   גדודי עז א-דין אל-קסאם   פלוגות אל-קודס
 אבדות:  הרוגים: 109 לוחמים
במלחמת חרבות ברזל לחמה חטיבת גולני בקרבות רבים, הן במתקפת הפתע על ישראל והן בתמרון הקרקעי ברצועת עזה ובלחימה בדרום לבנון.
ביום הראשון של המלחמה, בו היה לחטיבה תפקיד מרכזי בבלימת מתקפת הטרור בהובלת החמאס, איבדה החטיבה 73 חיילים, ומתוכם 41 מגדוד 13 ו-28 מגדוד 51. בהמשך לקחה החטיבה חלק בתמרון הקרקעי בלבנון.
רקע

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 329 חיילים, 58 שוטרים ו-10 אנשי שירות הביטחון הכללי.
בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם. באותה תקופה הגדודים 13 ו-51 החזיקו את קו גזרת רצועת עזה וספגו נפגעים רבים במהלך בלימת המתקפה.
קרבות במסגרת מתקפת הפתע > קרבות גדוד 13

גדוד 13 היה שותף בקרבות רבים בעוטף עזה ב-7 באוקטובר, ובמהלכם הוא איבד 41 מחייליו.
קרבות במסגרת מתקפת הפתע > קרבות גדוד 13 > הקרב במוצב פגה

מוצב פגה ממוקם סמוך לגדר הגבול עם עזה בין קיבוץ בארי לעלומים. ב-7 באוקטובר שהתה במוצב פלוגת מבצעית ג של גדוד 13 מחטיבת גולני. ואיתם מחלקת מרגמות של הפלוגה המסייעת. ב-7 באוקטובר 2023, בשעה 6:30 בבוקר, החלו אזעקות ונפילות של ירי תלול מסלול בסביבות מוצב פגה. המוצב, שבו כ-25 לוחמים, נתקף על ידי מחבלים, אשר חדרו דרך הגבול. שמונה מחיילי צוות המרגמות בפיקוד סמ"ר איתמר בן יהודה וסמ"ר יקיר לוי נכנסו למיגונית, וסמל יקיר רץ להביא ציוד נוסף לחייליו. עם התקדמות הקרב, נהרגו שלושה לוחמים: סמ"ר תומר ברק, סמל עידו ביננשטוק וסמל חביב קיעאן, וכתוצאה מירי כבד, נפצעו גם סמ"ר איתמר בן יהודה וחיים מאיר עדן, שפונו למרחב המוגן במוצב תחת אש. מפקד המוצב, סרן דקל סויסה, יצא מהמחסה עם שישה חיילים, אך גילה שמולם עומדים כ-100 מחבלים חמושים היטב. סביב 07:12, הוזמנה תגבורת של נמ"ר עם לוחמים בפיקוד סגן טשאגר טוואבה וסגן נעם ברקת, שהחלו בפעולה נגד המחבלים. תוכניתם לחלץ את הלוחמים לא צלחה לאחר שמטען פוצץ את כבש הנמ"ר, וכתוצאה מכך נהרג סמל איתמר כהן שהפעיל טיל לאו. סרן סויסה ועמיתו סמל רועי פרי נהרגו בקרב קשה בכניסה הראשית למוצב. לאחר מכן, המחבלים ניסו לכבוש את חדר האוכל, אך הלוחמים הצליחו להדוף את ניסי הכיבוש. לבסוף, כדי לברוח מהעשן הכבד שגרם לפציעות קשות, יצאו חמישה לוחמים: סמל ליאור עזיזוב, סמ"ר עידן רז, סמ"ר שלו ברנס, סמ"ר איתי גליסקו וסמל יקיר לוי, ונפלו בקרב מול המחבלים. נמ"ר נוסף הגיע למוצב והתחיל בפינוי פצועים, ולאחר מכן הגיע כוח חילוץ בפיקוד רס"ן מיכאל ביטן. במהלך החילוץ, נפגע אחד מרכבי הפנתר מטיל קורנט, וכתוצאה מכך נהרג סמ"ר דולב אמויאל ונפצע רון חריר. הקרב הסתיים לאחר כ-11 שעות לחימה. סמ"ר חיים מאיר עדן נפטר מפצעיו בבית החולים כחודשיים לאחר מכן.
קרבות במסגרת מתקפת הפתע > קרבות גדוד 13 > הקרב בניר עם

בקיבוץ ניר עם ליד שדרות התחולל קרב בין כוחות כיתת הכוננות של הקיבוץ לבין מחבלי חמאס. בהמשך חברו לכיתת הכוננות לוחמי היחידה הטקטית ויחידת המסתערבים של משמר הגבול, וכן גדוד 13 של חטיבת גולני. במהלך הקרב זרק מחבל רימון לתוך נגמ"ש של לוחמי הגדוד. רב"ט מתן אברג'יל קפץ על הרימון והציל את חייהם של 6 חיילים שהיו עימו, והוא עצמו נהרג.
קרבות במסגרת מתקפת הפתע > קרבות גדוד 13 > הקרב במעבר ארז

בשבת בבוקר, תקפו מחבלים את מעבר ארז. את המוצב איישו 18 מלוחמי גדוד 13 של חטיבת גולני ומספר חיילי מתפ"ש. בשעה 07:14 העבירה מפקדת אוגדת עזה הנצורה במחנה רעים בקשה לטייסת 161 המפעילה כטמ"ם הרמס 450 ("זיק") לתקוף את מעבר ארז. מפעילי הכטמ"מ נדהמו לראות כי כוחות חמאס השתלטו על המעבר. תיעוד במעבר מראה כי בשיא הקרבות אמבולנס וצוות של הסהר האדום הפלסטיני חדר למעבר ופינה מחבלים חמושים של חמאס.
בקרב נהרגו מספר לוחמים ביניהם:, סמ"ר רועי וייזר,סמ"ר דניאל משה דנינו,סמל אריאל ארז וסמל אדיר טהר. עם סיום השתלטות המחבלים על המעבר לקחו חלק מגופתו של סמל טהר וחטפו אותה לעזה. מספר חודשים לאחר מכן, בתמרון הקרקעי בשכונת שוג'אעיה ראשו של סמל טהר נמצא בתוך תיק ב"כיכר פלסטין" לאחר שפלסטינים מקומיים ניסו למכור את ראשו בסכום של עשרת אלפים דולר.
קרבות במסגרת מתקפת הפתע > קרבות גדוד 13 > הקרב במוצב ארז

בשבת בבוקר, תקפו מחבלים וניסו לחדור למוצב סמוך לקיבוץ ארז. במוצב שהו 30 לוחמי פלוגת הפחת"ק גדוד 13 של חטיבת גולני. במשך שעות רבות לחמו לוחמי פלוגת הפחת"ק בהדיפת המחבלים. ב-06:30 עם כוננות עם שחר שהוכרזה ב־05:30 בבוקר היו לוחמי הפחת"ק בתוך הנגמ"שים, במקביל החל מטח ירי תלול מסלול אל עבר שטחי העוטף והוכרזה "כוננות גשם סגול" הלוחמים יצאו מהנגמ"שים ונכנסו למיגוניות. לאחר מכן, החלו להגיע הדיווחים על החדירות של מחבלים לשטח ישראל. הלוחמים התחלקו לכוחות כאשר כוח ראשון נכנס חזרה לנגמ"שים ומשהבינו שהמוצב תחת מתקפה החלו לירות פצצות מרגמה אל עבר המחבלים וכוח שני התפרס ברחבי המוצב על מנת להיתקל במחבלים. בשעה 10:30 לאחר כ-4 שעות של לחימה קשה והדיפת מחבלים, נורה מטח מרגמות אל עבר המוצב כתוצאה מכך נהרגו לוחמי הפחת"ק סמל אופיר ירוחין וסמל ירון זוהר. בתום היום הצליחו לוחמי פלוגת פחת"ק גדוד 13 מחטיבת גולני להדוף את המחבלים הרבים ומנעו את ההשתלטות וכיבוש המוצב.
קרבות במסגרת מתקפת הפתע > קרבות גדוד 51

ערב המתקפה לוחמי גדוד 51 היו אחראים על הגזרה מאזור נחל הבשור (קיבוץ רעים) ועד קיבוץ מגן שבדרום העוטף. הלוחמים מפוזרים בשלשה מוצבים: כיסופים, מארס ומוצב מו"פ שנמצא בדרום העוטף. במהלך הקרבות סופג גדוד 51 כ-29 לוחמים הרוגים ועשרות פצועים.
קרבות במסגרת מתקפת הפתע > קרבות גדוד 51 > מוצב כיסופים

ב-7 באוקטובר שהה במוצב כיסופים גדוד 51 של גולני יחד עם בני משפחה של חלק מהחיילים, שהגיעו למוצב לרגל שמחת תורה. סמוך ל־06:50 פשטו עשרות רבות של מחבלי חמאס על המוצב, ונפתח קרב ממושך של שעות רבות בין החיילים למחבלים, שבמהלכו נהרגו 8 לוחמים מהגדוד, מלבד האזרחים שנרצחו בטבח בקיבוץ כיסופים הסמוך. בתום כ-50 שעות הצליחו לוחמי הגדוד והתגבורת שהצטרפה אליהם בהמשך מיחידת אגוז, לבלום את המחבלים ולטהר את השטח באופן מלא.
קרבות במסגרת מתקפת הפתע > קרבות גדוד 51 > מוצב מארס

ב-7 באוקטובר בבוקר, כ-20 לוחמים מהפלוגה המסייעת של גדוד 51 מחטיבת גולני היו במוצב מארס. מפקד המוצב, סרן יובל בן שלומי, פקד על הלוחמים להיכנס למיגונית כדי להבטיח את ביטחונם. בזמן שבחן את המצב, הבחין סרן בן שלומי בשלושה מחבלים רצים לכיוון קיבוץ כיסופים, ולאחר מכן יצא עם שלושת לוחמי החפ"ק שלו לעברם. הם נתקלו באש מחבלים קשה וניהלו קרב אינטנסיבי, בסופו חיסלו את המחבלים. במקביל, כוח החפ"ק זיהה שיירות מחבלים רכובים על אופנועים וטנדרים, נכנס למארב והחל להילחם. ג'יפ הדוד ספג פגיעת RPG ואש רבה, והמצב בשטח היה קשה. בתוך המוצב, הלוחמים התמקמו בנגמ"שים וסמ"ר שלום ענאקי, ששמר על קשר עם השטח, הכריז על כוננות "גשם סגול". הלוחמים רצו לחדר האוכל שהוסב למרחב מוגן. סמ"ר ענאקי נשאר בנגמ"שים והמתין למטרות נוספות, ואז החלו פצמ"רים ליפול על המוצב ולפגוע במערכת התקשורת. כוחות המוצב נותרו עם 10 לוחמים בלבד והחליטו לצאת ולהילחם מחוץ למוצב. הכוח הראשון שיצא הצליח לחסל שלושה או ארבעה מחבלים, אך ספג פגיעת RPG וחזר למוצב להתארגן לקרב פנים אל פנים. סמ"ר ענאקי ורס"פ הפלוגה, רס"ל ניב דאדו, תיאמו את ההגנה הפנימית.
במקביל, מחלקה 5 מהפלוגה המסייעת פעלה באזור כיסופים, חיסלה מספר רב של מחבלים, אך סמ"ר בר רוזנשטיין נהרג במהלך הקרב. בסיום הקרב, הלוחמים במוצב מארס ובסביבות כיסופים הצליחו לחסל כ-30 מחבלים, והמוצב מארס נשמר ללא חדירה של מחבלי חמאס.
קרבות במסגרת מתקפת הפתע > קרבות גדוד 51 > מוצב מו"פ דרום

מוצב מו"פ הצמוד למושב ישע הוא מוצב פלוגתי קטן יחסית שאויש בפלוגה רובאית ג׳ של גדוד 51. המוצב הגן על חבל צוחר. בשלב הראשון של המתקפה שכלל מטחי רקטות החיילים אשר שהו במוצב נכנסו לחדר האוכל ששימש גם כמרחב מוגן, כעבור כעשרים דקות התברר ללוחמים שהמתקפה כוללת גם חדירה וכי מתנהלת התקפת מחבלים על המוצב והם התבצרו בחדר האוכל והתגוננו משם.
לחדר האוכל היו שני פתחים והמחבלים סגרו על שניהם. וכתוצאה מכך כל מי שיצא מפתחי חדר האוכל נפגע. שני מפקדי מחלקות ניהלו אש עם מחבלים והחזיקו בקרב בלימה קשה אשר בסופו נהרגו ארבעה לוחמים בהם סרן שילה ראוכברגר, סמל עמיחי רובין, סמל דביר רסלר, סמ"ר שלמה רשטניקוב, ונפצעו עוד מספר לוחמים.
הלחימה הסתיימה כאשר הגיעה תגבורת של מפקד הפלוגה עם מפקד מחלקה מהפלוגה ומהגדוד שאיגפו את המחבלים וחיסלו אותם.
קרבות במסגרת התמרון הקרקעי בעזה > הקרבות בצפון רצועת עזה

ב-2 בנובמבר 2023, לאחר מספר ימי לחימה קרקעית, החלו לוחמי גדוד 13 של חטיבת גולני ולוחמי גדוד 53 של חיל השריון עם גדוד 82 של השריון ולוחמי פלוגת חשיפה תקיפה מגדוד 51 של גולני בפשיטות קרקעיות אשר במהלכן ניהלו קרבות עזים מול מחבלי חמאס תוך איתור אמצעי לחימה רבים והשמדת תשתיות טרור לצד מתחמים צבאיים של חמאס. לוחמי גדוד 13 נתקלו במספר חוליות מחבלים בשטח צפון רצועת עזה, שביצעו לעברם ירי של טילי נ"ט והפעילו לעברם מטענים רבים. המחבלים גם ניסו לטפס על הכלים של הלוחמים. הלוחמים השיבו באש לעבר המחבלים וחיסלו כ-130 מהם. כמו כן, הכוחות הכווינו כלי טיס וכוחות ארטילריה לתקיפות מהאוויר. ב-5 בנובמבר 2023 פשטה סיירת גולני על מעוז של חמאס בעזה וחיסלה 30 מחבלים.
בליל 22 בנובמבר פעלה סיירת גולני במרחב צפון הרצועה לטיהור המרחב ואיתור תשתיות טרור וניהלה קרבות מול מחבלי חמאס. במהלך הקרבות נהרג סרן לירון שניר מפקד צוות בסיירת.
קרבות במסגרת התמרון הקרקעי בעזה > הקרבות בדרום מערב העיר עזה

ב-10–11 בנובמבר חיסלו צוות קרב חטיבתי של חטיבת גולני וגדוד 53 מחבלים רבים ופגעו בתשתיות ובאמצעי הלחימה של גדוד 'צברא תל אל-הווא' של חמאס. הלוחמים ביצעו פשיטות, שכללו קרבות בדרום שכונת שיח' עג'לין שממערב לעיר עזה, בהם היו קרבות משמעותיים עם מחבלי חמאס. במהלך הפשיטות הרגו לוחמי גולני מחבלים רבים (ידוע בוודאות על 300 הרוגים ועוד 150 שכנראה קבורים בתוך המבנים והמנהרות שנהרסו), איתרו והשמידו תשתיות טרור ביניהן: פירי מנהרות, משגרי רקטות, מחסני אמל"ח, עמדות תצפיות ומנהרות.
קרבות במסגרת התמרון הקרקעי בעזה > הקרב בשייח עג'לין ורימאל

ב-14 בנובמבר לוחמי צוות הקרב החטיבתי של גולני פשטו בשכונת רימאל ושיח' עג'לין על בית המחוקקים של החמאס ועל בניין בית המושל, המשמש כמתקן טרור ובו משרדי צבא ומשטרה של חמאס, מפקדות ומשרדים של המודיעין הצבאי של הארגון וכן מוצבים נוספים, בהם מוצבים ששימשו את חמאס לאימונים לקראת החדירה לישראל ב-7 באוקטובר.
קרבות במסגרת התמרון הקרקעי בעזה > הקרב בזייתון

ב-18 בנובמבר פעל צוות קרב של חטיבת גולני בשכונת זייתון שבעיר עזה להכרעת גדוד 'זייתון' של החמאס. במהלך הקרבות חיסלו לוחמי החטיבה מחבלים ופגעו בתשתיות טרור, לרבות תשתיות תת-קרקעיות ויעדים נוספים של ארגון הטרור.
ב-21 בנובמבר חטיבת גולני, עם חטיבה 188 ולוחמי ההנדסה, נתקלה בעשרות רבות של מחבלים בלחימה בשכונה, ויחד ניהלו קרבות פנים-אל-פנים מולם, וחיסלו רבים מהם. לוחמי חטיבה 188 השתלטו על מספר יעדים מרכזיים בגדוד זיתון של חמאס, בהם לשכתו של מפקד חטיבת עזה והמפקדה המרכזית של הגדוד.
קרבות במסגרת התמרון הקרקעי בעזה > הקרב בשג'אעייה

ב-9 בדצמבר איתר צוות הקרב של חטיבת גולני מספר חוליות מחבלים חמושות בנ"ט והכווין כלי טיס שחיסל את החוליה.
ב-12 בדצמבר עסק צוות קרב משולב של גולני וגדוד שריון 53 וכוח הנדסה בטיהור הקסבה, אשר ברובה הייתה נטושה, אך עדיין היו מספר מבנים מאוישים במחבלים. כוח גולני סרק את המתחם ומצא פיר במתחם. בתוך אחד המבנים שבמתחם הופעל מטען נגד הכוח, לצד ירי מרובי M-16 ורימונים מצד המחבלים. לאחר הפעלת המטען נותק הקשר עם הכוח והיה חשש לחטיפת חייל. כתוצאה מכך הוזנקו כוחות גולני נוספים, כאשר במקביל מתנהל קרב קשה וברקע פיצוץ מטענים. בקרב נהרגו שבעה לוחמים מהחטיבה בהם: מפקד חפ"ק מח"ט גולני, אל"ם יצחק בן בשט, מפקד גדוד 13 סא"ל תומר גרינברג, מפקד פלוגה בגדוד 13 סרן רועי מלדסי, מפקד פלוגה בגדוד 51 סרן משה אברהם בר-און, סגן ליאל חיו מפקד מחלקה בגדוד 51, סמל ערן אלוני וסמל אחיה דסקל, שני לוחמי גדוד 51 של החטיבה.
ב-18 בדצמבר השתלטו לוחמי גדוד 13 והשמידו את הכיכר המרכזית של שג'אעייה, כיכיר פלסטין בה חמאס הקים פסל המפאר את אסון הנגמ"ש ממבצע צוק איתן. בנוסף, הלוחמים חיסלו עשרות מחבלים ואיתרו יותר מ-10 מנהרות.
ב-21 בדצמבר פשט צוות הקרב החטיבתי של חטיבת גולניעל בתי בכירים של ארגון הטרור חמאס והחרים חומר מודיעיני.
קרבות במסגרת התמרון הקרקעי בעזה > הקרבות בח'אן יונס ודרום הרצועה

ב-8 בדצמבר, במהלך פעילות של צוות הקרב של גדוד 12ופלוגת חשיפה תקיפה מגדוד 51 של גולני במסגד ״קוטייבה״ במרחב ח'אן יונס השייך לחמאס, זיהו הלוחמים תשתית תת-קרקעית רחבה במסגד. באחד החדרים הופעל מטען וירי על הכוחות. הלוחמים השיבו אש תוך כדי שהם מחלצים את לוחמי הגדוד שנפצעו, וחיסלו בסיוע אווירי מחבלים נוספים שניסו להימלט מהמסגד. בפעילות הזו נהרג לוחם הגדוד סמל מאור כהן איזנקוט, אחיינו של השר גדי איזנקוט.
באמצע חודש ינואר פעל גדוד 12 תחת צקח 7 ופשט על מוצב צבאי של חמאס שם איתרו עשרות משגרי רקטות פירי מנהרות ואמלח
בפשיטה חוסלו מחבלים רבים
ב-13 בדצמבר המשיך צק"ח גולני בלחימה בקסבה של שג'אעייה שם ערך קרבות עזים מול גדוד שג'אעייה של חמאס. לוחמי גולני נתקלו במחבלים אשר יידו מטענים לעבר הכוחות וירו לעברם מתוך מבני מגורים שבתוכו תת-קרקע.
קרבות במסגרת התמרון הקרקעי בעזה > הקרבות במרכז הרצועה

ב-14 בינואר 2024 לוחמי צוות הקרב של חטיבת גולני זיהו במרחב אל מעאזי שבמרכז הרצועה שני מחבלים חמושים נעים לעבר מבנה בו שהו הכוחות. הלוחמים הכווינו כלי טיס של חיל האוויר שתקף וחיסל את המחבלים טרם הספיקו לפגוע בכוחות.
קרבות במסגרת התמרון הקרקעי בעזה > סיום שלב הלחימה העצימה ויציאה מהרצועה

ב-15 בינואר הוחלט על יציאתה מהרצועה של אוגדה 36, הכוללת את חטיבת גולני (מלבד גדוד 12 ופלוגת חשיפה ותקיפה מגדוד 51 שנלחמו לצד צוות הקרב של חטיבה 7 תחת אוגדה 98), לטובת תקופה של ריענון, אימון והגברת כשירות.
קרבות במסגרת התמרון הקרקעי בעזה > פעילות ברצועה לאחר שלב הלחימה ההעצימה

ב-6 באוקטובר 2024 החלו הכוחות של אוגדה 162 בפשיטה בשלישית על ג'באליה, על מנת לנקות קיני טרור ותשתיות וזאת נוכח מידע מודיעיני להתארגנות של חמאס לביצוע פעולות ביום אירועי ה-7 באוקטובר.
ב-7 באוקטובר, במהלך הלחימה בג'באליה, נהרג סמ"ר נועם ישראל עבדו, לוחם מגדוד 17 (הכשרת מפקדי כיתות) של חטיבת ביסל"ח, ושירת כלוחם בגדוד 12 של חטיבת גולני.
קרבות במסגרת התמרון הקרקעי בעזה > פעילות ברצועה לאחר שלב הלחימה ההעצימה > 2025

ב-5 בפברואר 2025, במגנן באזור החיץ (הפרימטר) בשעה 23:00 בלילה, קרס מנוף על כוח לוחמים של גדוד 51 של החטיבה בשל מזג האוויר הסוער. כתוצאה מהקריסה נהרגו שני לוחמי הגדוד, בהם סמ"ר נחמן רפאל בן עמי, ורס"ל (במיל') נדב כהן. באותו אירוע נפצעו שבעה, בהם לוחם אחד שנפצע פצעים אנושים.
זירה צפונית והתמרון הקרקעי בלבנון > הפעילות טרום התמרון > אפריל

ב-14 באפריל פעל כוח משולב של לוחמי סיירת גולני ויחידת יהל"ם לשטח לבנון בגזרה המערבית. במהלך מבצע מורכב, נפל הכוח למארב שבו הופעלו מטעני חבלה. כתוצאה מהפיצוץ, נפצעו קשה קצין ושלושה לוחמים ביניהם סגן ניר גוטמן, מפקד צוות מסיירת גולני, אשר הוביל את הכוח.שעות לאחר מכן חזבאללה נטל אחריות על האירוע. ב-1 באוקטובר הותר לפרסום כי יחידות וסיירות מובחרות של צה"ל ביצעו מבצעים חשאיים בתוך שטח לבנון על מנת לסכל, לנטרל ולהשמיד תשתיות פלישה ואמצעי לחימה של כוח רדואן. לנטרול והשמדת מתחמי לחימה ואמצעי לחימה של חזבאללה. במהלך המבצעים החשאיים בשטח האויב, הכוחות תקפו אלפי מטרות צבאיות, מחסנים של אמצעי לחימה, עשרות טונות של נפץ, נכסי שהייה לפעילים, ומפקדות.
זירה צפונית והתמרון הקרקעי בלבנון > הפעילות טרום התמרון > יוני

בשבוע של ה-23 ל-27 ביוני לוחמי גדוד ברק (12) של החטיבה, הפועלים בגזרת הר דב והחרמון תחת חטיבה 188, התאמנו בשטחים סבוכים ותרגלו מענה לאיומים שונים תוך שיתוף פעולה של כוחות החי״ר, השריון והאש. במהלך התרגיל תרגלו הכוחות תרחישי לחימה במרחבים משתנים תוך דגש על יכולות תנועה בשטח סבוך המדמה לחימה בתוואי צפוני, התקדמות בציר הררי והפעלת אש מדרגית.
ב--19 בספטמבר פעל כוח לוחמים של גדוד 51 של החטיבה במרחב רכס רמים, בעת הפעילות באזור ירה חזבאללה שני טילי נ"ט אל עבר הכוח. בתקרית, נהרג סמל תומר קרן לוחם הגדוד וכן נפצעו 8 לוחמים נוספים שנפצעו באורחים שונים אשר פונו לטיפול בבתי החולים.
זירה צפונית והתמרון הקרקעי בלבנון > תקיפת הכטב"ם בבא"ח גולני

ב-13 באוקטובר 2024, בשעה לערך 19:00 חדרו שני כלי טיס בלתי מאוישים של חזבאללה לשטח ישראל. כטב"ם אחד יורט ואילו השני, הצליח להגיע לאזור בנימינה והתרסק בחדר האוכל של בא"ח גולני בעת שטירונים היו בארוחת הערב. באירוע נהרגו ארבעה מחיילי ההכשרה של החטיבה: סמל אלון אמיתי, סמל עומרי תמרי, סמל יוסף הייב, וסמל יואב אגמון. 51 חיילים נוספים נפצעו באירוע, בהם תשעה באורח בינוני והיתר באורח קל.
אבדות

מיום מתקפת הפתע ותחילתו של התמרון הקרקעי ברצועת עזה במלחמת חרבות ברזל איבדה החטיבה 109 מלוחמיה. (נכון ל־6 בפברואר 2025)
| אבדות | גדוד 12 | גדוד 13 | גדוד 51 | סיירת גולני | מפקדה | בא"ח גולני | סה"כ |
| --- | --- | --- | --- | --- | --- | --- | --- |
| טבח שבעה באוקטובר | 0 | 42 | 28 | 2 | 1 | 0 | 73 לוחמים |
| התמרון הקרקעי ברצועת עזה | 2 | 2 | 6 | 1 | 1 | 0 | 12 לוחמים |
| זירה צפונית והתמרון הקרקעי בלבנון | 0 | 4 | 8 | 8 | 0 | 4 | 24 לוחמים |
במהלך המלחמה נהרגו בין הבכירים שני בכירים שהיו בעברם מפקדים בחטיבת גולני: אלוף־משנה רועי לוי, מפקד היחידה הרב־ממדית, שנהרג בקרב בקיבוץ רעים, ואלוף־משנה במילואים יצחק בן בשט שהיה מפקד חפ"ק מח"ט גולני בעת מותו. בנוסף במהלך המלחמה נהרג חוקר ארץ ישראל רס"ן (במיל') זאב חנוך ארליך שנהרג במהלך התמרון בדרום לבנון לאחר שהתלווה לפעילות גדוד 13.
ראו גם

חטיבת גולני במלחמת העצמאות
חטיבת גולני במלחמת יום הכיפורים
חטיבת גבעתי במלחמת חרבות ברזל
חטיבת הנח"ל במלחמת חרבות ברזל
חטיבת כפיר במלחמת חרבות ברזל
דוד טבלי שייאר

| --- | --- |
 לידה:  1711 
 פטירה:  1782 (בגיל 71 בערך) כ"ב בתשרי ה'תקמ"ג 
 מקום פעילות:  פרנקפורט דמיין, במברג, מגנצא
 תקופת הפעילות:  ?–1782 
 השתייכות:  יהדות גרמניה
 רבותיו:  רבי יעקב פופרש
 תלמידיו:  רבי אליעזר היילבוט, חת"ם סופר
 
 תפקידים נוספים:  ראש ישיבה 
 
רבי יעקב משה דוד טבלי שייאר (1711 – כ"ב בתשרי ה'תקמ"ג, 1782) היה רב גרמני בבמברג ובמיינץ.
ביוגרפיה

נולד בפרנקפורט דמיין לר' מיכל שייאר בשנת ה'תע"א (1711). משפחת שייאר הייתה בין המשפחות הוותיקות ביהדות פרנקפורט, ונקראה על שם הבית שהיה שייך לה ביודנגאסה בפרנקפורט. הוא למד בעיר הולדתו אצל רבי יעקב פופרש, בעל "שב יעקב". לאחר שנסמך להראה כיהן כדיין בפרנקפורט במשך תקופת כהונתו של רבי יעקב יהושע פלק, בעל "פני יהושע", כרבה של העיר (1741–1756).
בשנת ה'תקי"ט (1759) מילא את מקומו של חותנו הרב נתן אוטיץ כרבה של במברג. התקבל גם כרב בהנאו, הנובר, וברלין, אך לא הלך.
בשנת 1763, במהלך מלחמת שלזיה השלישית, אבדו לו רבים מכתביו. במיוחד ביטא צער על אובדן כתביו על מסכת נידה.
נאלץ לעזוב את במברג בשל הלשנה של יהודי מומר, ובשנת ה'תקכ"ח (1767) מונה לרב וראש ישיבה במיינץ. נפטר שם בשמיני עצרת ה'תקמ"ג (1782).
שו"ת שכתב בענייני עגונה נדפסו בסוף ספרו של בנו, "תורי זהב" על שיר השירים.
ביוגרפיה > משפחתו

אשתו הראשונה הייתה בתו של ר' שמואל לוקא מפראג, והשניים הביאו לעולם את בנו רבי מיכל (במקורות אחדים מופיע כמיכאל), רבה של וורמייזא. אשתו השנייה הייתה בתו של רבי נתן אוטיץ, קודמו ברבנות במברג, שילדה בשנת ה'תקי"ד את רבי אברהם נפתלי הירץ שייאר שכיהן תחתיו כראש ישיבה במגנצא ולימים גם רב הקהילה. בנוסף, נולדה לו ולאשתו השנייה גם בת.
מתלמידיו

בין תלמידיו המוקדמים נמנו הרב לוי פנטה והרב אליעזר היילבוט שלמדו תחתיו בבמברג, ובין תלמידיו המאוחרים היה בעל החתם סופר.
הערות שוליים

1 2  משה אלכסנדר זושא קינסטליכר, אישים בתשובות חתם סופר, עמ' קצו, אות רצז, באתר אוצר החכמה (צפייה מוגבלת למנויים).
↑  הרב יוסף אונא, רבני פרנקפורט, מוסד הרב קוק תשל"ב, נספח א', עמ' 232–233.
1 2  "SCHEUER, JACOB MOSES DAVID (TEBELE) B. MICHAEL", במהדורת 1901–1906 של האנציקלופדיה היהודית (באנגלית)
1 2  הרב שמואל בונדי, תורי זהב, מגנצא תרל"ה, הקדמה, עמ' יג, באתר אוצר החכמה.
| --- | --- |
בקרת זהויות :  NLI: 987007523016105171  GND: 1129690644  VIAF: 5106149235101676690004   WorldCat (עם VIAF): 5106149235101676690004
יעקב ישראל פוזן

| --- | --- |

 לידה:  אפריל 1934 י"א באייר ה'תרצ"ד הרפובליקה הפדרלית של גרמניה 
 פטירה:  12 בפברואר 2024 (בגיל 89) ג' באדר א' ה'תשפ"ד בני ברק, ישראל 
 מקום קבורה:  בית הקברות שומרי שבת 
 מדינה:  ישראל
 השכלה:  ישיבת בית יוסף  ישיבת סלובודקה 
 מקום מגורים:  בני ברק 
 מקום פעילות:  בני ברק, זכרון יעקב
 תקופת הפעילות:  1968 – ינואר 2012 (כ־44 שנים)
 השתייכות:  חוג חזון איש
 תחומי עיסוק:  דיינות
 מעסיק:  בית דין צדק בני ברק 
 רבותיו:  נתן שולמן 
 תלמידיו:  יהושע ענבל 
 אב:  הרב אליעזר פוזן
 
הרב יעקב ישראל פוֹזֶן (אפריל 1934, י"א באייר ה'תרצ"ד - 12 בפברואר 2024, ג' באדר א' ה'תשפ"ד) היה אב"ד בבית הדין של הרב נסים קרליץ בבני ברק, מרבני חוג חזון איש ורב הקהילה החרדית-ליטאית בזכרון יעקב.
קורות חיים

הרב פוזן נולד בגרמניה לרבי אליעזר פוזן דיין בן למשפחת דיינים ולחולדה, בילדותו נשלח במסגרת קינדר-טרנספורט לאנגליה, אביו אשר נרדף על ידי הנאצים בשל היותו רב הצליח להגיע גם הוא לאנגליה והתאחד עם משפחתו, הרב פוזן לא למד בבית ספר רשמי. בהמשך חייו למד בישיבת גייטסהד, ולאחר מכן בישיבת סלבודקה.
הרב פוזן חזר לאנגליה ונשא את אבלין לבית שוואב, לאחר נישואיו (בערך בתשכ"ג) חזר לישראל, תקופה מחייו גר במרוקו מכיוון שאשתו ניהלה בית ספר מקומי.
עם ייסודו של בית דין צדק בני ברק על ידי הרב נסים קרליץ צורף להרכב הדיינים. בהמשך מונה לעמוד כאב"ד בראש הרכב דיינים בבית הדין.
הרב פוזן שימש גם כרב הקהילה בזכרון יעקב והשתייך לחוג חזון איש - תלמידי רבי חיים גריינמן.
בעשור האחרון לחייו עבר שבץ מוחי ובעקבות כך שכח חלק מתלמודו. נפטר בג' באדר א' תשפ"ד ונקבר בבית הקברות שומרי שבת.